**PENYEBARAN PEMIKIRAN BERKAITAN AKIDAH DALAM LAMAN WEB SISTERS IN ISLAM (SIS)**

(*The spread of thoughts on the issue of faith in the website of Sisters in Islam (SIS)* )

FATIN NABILLAH BINTI MD BAHRUDIN

HASANAH BINTI ABD. KHAFIDZ

Jabatan Dakwah dan Kepimpinan, Fakulti Pengajian Islam,

Universiti Kebangsaan Malaysia, Selangor, Malaysia.

**ABSTRAK**

SIS merupakan sebuah pertubuhan yang menyarankan kepada persamaan hak lelaki dan wanita serta teguh dalam mempromosikan pemikiran demokrasi dan kebebasan terhadap masyarakat di Malaysia. Walau bagaimanapun, pemikiran yang dibawa oleh SIS dilihat jauh terpesong daripada ajaran Islam yang sebenar. Gerakan ini juga dilihat semakin mencabar akidah umat Islam apabila terdapat beberapa memorandum yang telah dihantar kepada kerajaan serta beberapa artikel yang diterbitkan mereka bagi mendesak terhadap konsep humanisme, seksualiti merdeka, kebebasan beragama dan sebagainya untuk diamalkan di Malaysia. Segala memorandum, desakan, pandangan dan perjuangan yang dibawa oleh SIS diterbitkan ke dalam laman web mereka iaitu [www.sistersinislam.org.my](http://www.sistersinislam.org.my). Justeru itu, kajian ini bertujuan untuk mengkaji isu-isu akidah yang disebarkan dalam laman web Sisters in Islam (SIS) dari tahun 2000 sehingga 2017.

**Kata kunci:** Isu akidah, Laman web, Sisters in Islam (SIS).

***ABSTRACT***

*SIS is an organization that suggests the equal rights of men and women in promoting democratic thinking and freedom to society in Malaysia. However, the minds of SIS are seen far from the true teachings of Islam. This movement was also seen as a challenge for the Muslims when there were several memoranda that had been sent to the government and some of their published articles to urge the concept of humanism, independent sexuality, religious freedom and so on to be practiced in Malaysia. All memoranda, insistence, views and struggles brought by SIS are published into their website, www.sistersinislam.org.my. Hence, this study aims to examine the issues of faith that are disseminated in the Sisters in Islam (SIS) website from 2000 to 2017.*

***Keywords:*** *Issue of Faith, Website, Sisters in Islam (SIS).*

**2.1 ISU AKIDAH DALAM SIS**

Melalui perbincangan ini, pengkaji akan menghuraikan serta menganalisis pandangan yang dibawa oleh Sisters in Islam (SIS) dalam laman web mereka iaitu [www.sistersinislam.org.my](http://www.sistersinislam.org.my) mengenai pelbagai isu-isu yang telah utarakan dari tahun 1996 sehingga 2017. Isu yang difokuskan ialah isu-isu yang mempunyai kaitan dengan akidah

**2.1.1 ISU KEBEBASAN BERAGAMA DALAM ISLAM**

Pada 3 November 2012, Siti Kasim yang merupakan salah seorang ahli Sisters in Islam (SIS) telah dijemput dalam sebuah forum TV 3 yang bertajuk *‘*Negara Islam: Versi mana? Tanggungjawab siapa?’ bersama seorang ahli politik iaitu YB Nurul Izzah telah membincangkan berkenaan hak kebebasan beragama di Malaysia. Siti Kasim telah bertanyakan kepada YB Nurul Izzah berkenaan kebebasan beragama di Malaysia adakah termasuk juga orang Melayu? Lalu YB Nurul Izzah menjawab bahawa kebebasan beragama bukan hanya untuk orang yang bukan beragama Islam tetapi juga bebas bagi orang Melayu yang beragama Islam. *“Macamana orang boleh mengatakan ‘Maaf, ia hanya tertakluk pada bukan Melayu saja’. Bukankah ia harus dilaksanakan sama rata (pada semua).”* Tambahan lagi, beliau menekankan bahawa Al-Quran tidak ada perkataan atau terma khusus untuk ‘Melayu’ samalah seperti untuk membezakan pendirian peribadi dan pendirian politik, Nurul Izzah menyatakan *“Begitulah sepatutnya. Namun, saya terikat dengan pandangan umum sedia ada. Akan tetapi, begitulah yang saya katakan”* (Nor Hayati Kaprawi 2012).

 Atas kenyataan tersebut, YB Nurul Izzah telah menerima kecaman daripada lawan politiknya lalu mengeluarkan kenyataan rasmi yang menegaskan bahawa beliau sama sekali tidak menggalakkan atau menerima murtad. Beliau menghuraikan kenyataannya *“saya berpegang dengan pandangan umum sedia ada”* yang diucapkan di forum tersebut sebenarnya bermaksud sebagai *“setelah memeluk Islam, seorang Muslim tertakluk dengan Syariat Islam, sebagaimana seorang warganegara tertakluk dengan Perlembagaan Persekutuan”.* Atas kenyataan itu, Nor Hayati Kaprawi telah menulis dalam laman webnya tentang kekecewaannya terhadap YB Nurul Izzah yang tidak tetap dengan pendiriannya berkenaan dengan ayat ‘tiada paksaan dalam Islam’. Nor Hayati mensifatkan sikap terburu-buru YB Nurul Izzah dalam mengeluarkan kenyataan tersebut adalah kerana ‘keadaannya’ yang waktu itu mempunyai kerjasama politik dengan Parti Islam Se-Malaysia (PAS). Selain itu, Norhayati menambah lagi bahawa sesetengah tokoh agamawan ini merasakan diri mereka dilantik dan mendapat mandat daripada Tuhan untuk menentukan sesuatu hukum termasuklah hukum untuk murtad (Nor Hayati Kaprawi 2012).

 Dengan memetik Surah An-Nisa ayat 137, Nor Hayati menyatakan bahawa terdapat beberapa tokoh ulama yang berbeza pendapat dalam isu membenarkan orang Islam untuk murtad kerana pada pandangan mereka hukuman yang akan dikenakan kepada orang yang murtad hanya di akhirat sahaja berdasarkan kepada ayat al-Quran tersebut. Oleh itu, undang-undang tidak boleh menghalangnya untuk murtad. Kata Nor Hayati Kaprawi, *“Sesetengah ulama tersohor di zaman silam dan masakini seperti Ibrahim al-Nakha’i, Sufyan al-Thawri, Al-Qurtubi, Syeikh Al-Azhar Mahmud Shaltut, Imam Besar Al-Azhar Shaykh Muhammad Sayyid Tantawi, Sheikh Gamal al-Banna, Tariq Ramadan dan Prof. Dr. Mohammad Hashim Kamali yang merupakan Ketua Pengarah Eksekutif Institut Pengajian Islam Lanjutan Antarabangsa di Malaysia adalah antara yang berpendirian bahawa tiada hukuman untuk orang murtad di dunia ini kerana Al-Qur’an hanya menyebut pembalasan di akhirat”* (Nor Hayati Kaprawi 2012).

 Tidak sekadar itu, SIS juga turut memetik Surah al-Baqarah ayat 256 yang tertumpu kepada maksud ‘tiada paksaan dalam agama telah disalah ertikan oleh SIS sebagai pengiktirafan terhadap kebebasan beragama. Tidak ketinggalan isu pemurtadan yang heboh di Malaysia suatu ketika dahulu, yang melibatkan seorang gadis bernama Lina Joy mahu membuang Islam sebagai agama yang tercatat dalam Maykadnya telah mendorong Zainah Anwar menulis satu artikel dalam News Strait Time bertarikh 15 Jun 2008 yang bertajuk *‘Mediation The Wiser Path To Take’.* Artikel ini mempersoalkan keputusan Mahkamah Persekutuan tentang kes Lina Joy tersebut. Zainah mengatakan bahawa keputusan Mahkamah yang tidak meluluskan permohonan Lina Joy sebagai satu pencabulan terhadap hak kebebasan beragama di Malaysia (Zainah Anwar 2008).

 Tuntasnya di sini bahawa Sisters in Islam ialah sebuah pertubuhan yang menyokong keserataan dalam beragama ataupun dikenali sebagai pluralisme agama selain memperleceh Undang-Undang Syariah yang telah termaktub di Malaysia.

**2.1.2 ISU MENAFSIR SEMULA AL-QURAN**

Sisters in Islam mempunyai pendapat yang sama seperti pertubuhan Islam Liberal yang lain berkenan penafsiran al-Quran perlu menggunakan akal bagi memastikan keadilan manusia tercapai. Oleh yang demikian, beberapa ahli dalam SIS merasakan perlu mengkaji semula al-Quran untuk mencari sekiranya ada ayat-ayat al-Quran yang menyokong penindasan dan ketidakadilan terutamanya terhadap wanita. (Sisters in Islam, 2016).

 Dalam laman web SIS, terdapat 1 artikel yang diterbitkan bertajuk ‘Feminisme, Persamaan Gender dan al-Qur’an’ hasil terjemahan semula oleh Farok Musa daripada Pertubuhan IRF menyatakan al-Quran itu telah ditafsirkan oleh penafsir dengan menggunakan akal bersandarkan kepada Bahasa Arab dan sunnah yang dilakukan oleh Nabi Muhammad s.a.w. *“Harus difahami bahawa kesemua pentafsir terdahulu mendekati al-Qur'an dengan akal, menghuraikan maksud setiap ayat al-Qur'an bersandarkan pengetahuannya tentang bahasa Arab dan sunnah Rasulullah di samping pengalaman yang dikutip daripada sejarah dan budayanya. Oleh itu, pasti terdapat perbezaan di kalangan pentafsir dalam memahami sesetengah ayat seperti pendahulunya”* (Farok Musa 2011).

 Justeru, Sisters in Islam (SIS) berpendapat mengkaji semula al-Quran dan mentafsirnya menggunakan akal tidak salah dengan alasan untuk mengikut peredaran zaman kerana bagi mereka undang-undang yang terkandung di dalam al-Quran merupakan suatu peraturan yang ketinggalan zaman serta tidak relaven untuk diamalkan pada masa kini.

**2.1.3 ISU PENOLAKAN HUKUM HUDUD**

SIS secara terbuka telah menolak keputusan yang dibuat oleh Kerajaan Negeri Kelantan yang telah meluluskan pindaan Enakmen Tatacara Jenayah Syariah Kelantan 2002 yang akan membolehkan pesalah Syariah disebat secara terbuka. SIS telah menyatakan bahawa enakmen ini merupakan salah satu penyeksaan di bawah Hak Asasi Manusia Sejagat (UDHR). SIS turut menyatakan bahawa Keputusan Kerajaan Negeri Kelantan untuk menguatkuasakan rotan awam di negeri Kelantan ialah satu bentuk penghinaan selain menjadikan Malaysia sebagai sebuah negara yang membenarkan hukuman yang tidak bertamadun yang bertujuan merosakkan maruah dan stigmatisasi manusia, bukannya pemulihan. “*How far will we allow this to continue before we say this is not Islam, and this is not what we want for our brothers and sisters in Kelantan? We demand for the Kelantan State government to reveal to us where exactly in the holy Quran does it command punishments such as public caning. Do not deceive the Muslim population here by brandishing the holy religion of Islam to justify these deplorable actions”.* (Sisters in Islam 2017).

 Dalam laman web SIS, mereka turut menekankan bahawa sejak tahun 1993 lagi mereka tetap menentang undang-undang Hudud daripada terlaksana di Malaysia dengan alasan bahawa hukuman Hudud bertentangan dengan Perlembagaan Persekutuan, mendiskriminasi kaum wanita, hukuman ini dikenakan terhadap pesalah tanpa memberikan ruang kepada pesalah untuk bertaubat serta diskriminasi terhadap agama yang mana menurut SIS apabila terdapat pesalah berlainan agama hanya pesalah yang beragama Islam dikenakan hukuman Hudud manakala yang lain sebaliknya dan ini tidak adil bagi mereka. *“Sisters in Islam (SIS) is unequivocally opposed to the adoption of hudud law in Malaysia. This has been our considered position since 1993. Our stand is based on the following reasons:  That it is against the Federal Constitution, that it discriminates against women and that it discriminates on the basis of religion”*(Ratna Osman 2011).

 SIS tidak ketinggalan dalam mengkritik Pindaan Akta 355 daripada diluluskan. Dalam Laman webnya, SIS telah menerbitkan satu soal jawab berkenaan Rang Undang-Undang 355 (RUU 355) ini. Menurut SIS, RUU 355 sangat merisaukan kerana Mahkamah Syariah boleh mengenakan apa-apa sahaja hukuman, kecuali hukuman mati terhadap jenayah seperti zina, *qazaf* (memfitnah tentang perlakuan zina), *syrub* (minum arak) dan *irtidad* atau *riddah* (keluar dari agama Islam) yang mana jenayah ini juga merupakan jenayah hudud di bawah Kod Jenayah Syariah Kelantan. “*Ini adalah pindaan yang amat membimbangkan.  Buat masa sekarang, Akta tersebut menetapkan had bidang kuasa Mahkamah Syariah di mana hukuman maksimum yang boleh dikenakan adalah penjara 3 tahun atau denda RM5000 atau 6 kali sebatan. Dengan pindaan ini, Mahkamah Syariah boleh mengenakan apa sahaja hukuman, kecuali hukuman mati*”. (Sisters in Islam 2016).

 Jelaslah bahawa Sisters in Islam (SIS) amat tidak setuju dengan segala hukuman mahupun undang-undang Syriah yang ingin dikuatkuasakan di Malaysia terutama hukuman Hudud kerana bagi mereka hukuman ini tidak lagi relaven, kejam selain bertentangan dengan Perlembagaan Malaysia.

**2.1.4 ISU TERHADAP PENUTUPAN AURAT**

Antara isu yang sering diangkat oleh SIS ialah isu aurat. SIS secara terang mengatakan bahawa pemakaian hijab itu merupakan hak individu selain mendakwa hijab itu sesuatu yang melanggar hak kebebasan wanita. Dalam menganalisis surah an-Nur ayat 31, SIS menyimpulkan maksud ‘*khimar*’ iaitu tudung kepala dengan mengetengahkan pendirian mereka bahawa pemakaian tudung bukan satu kewajipan dalam Islam kerana dalam ayat tersebut tidak menyebut mengenai kewajipan menutup kepala tetapi yang sepatutnya ditutup ialah belahan dada wanita. SIS turut berpendapat makna ‘*khimar*’ atau tudung sebagai fesyen kaum wanita Arab Jahiliyah. SIS seolah-olah mahu mengatakan bahawa pemakaian ‘*khimar*’ ialah pakaian adat setempat dan bukannya perintah Allah SWT (Sisters in Islam, 2006).

 SIS turut mempertikai undang-undang yang dibuat oleh Universiti Islam Malaysia (UIAM) berkenaan isu mahasiswi di UIAM harus memakai tudung setiap masa dan ‘memaksa’ semua mahasiswi untuk bertudung tanpa mengira agama sewaktu hari konvokesyen. Menurut SIS, tindakan UIAM adalah tidak wajar kerana tiada paksaan dalam perkara yang melibatkan agama serta tidak menghormati hak individu selain bercangah dengan Deklarasi Hak Manusia Sejagat. “*Firstly, the claim that this dress code is not a religious issue is problematic. In fact, the act of covering one's hair is certainly an act of religious observation for many Muslim women. Sisters in Islam maintains that there can be no compulsion in matters of religion. Thus, by instating the tudung as a dress code for Muslims and headscarves for non-Muslims while claiming it is not a religious issue is tantamount to ignoring the context of covering one's hair, which is very much an issue of politics, identity and faith. It follows that the enforcement of this style of dressing for both Muslims and non-Muslims is an act that disrespects an individual's right to express her own identity and belief, a right that is upheld by the Qur'an and the Universal Declaration of Human Rights”*(Sisters in Islam, 2010).

 Kesimpulannya, jelaslah bahawa SIS telah berpegang bahawa peratutan menutup aurat ialah satu benduk dikriminasi kepada wanita dan pemakaian tudung ini hanya warisan daripada masyarakat Arab terdahulu dan bukannya sesuatu perintah daripada Allah SWT yang wajib ditaati oleh umat Islam.

**2.1.5 ISU PEMBAHAGIAN HARTA PUSAKA**

Pertikaian SIS tentang faraid boleh dilihat apabila satu fatwa dikeluarkan oleh Majlis Fatwa Kebangsaan pada 23 September 2000 yang mengatakan bahawa wang-wang KWSP dan PERKESO si mati mesti dibahagikan kepada kesemua waris mengikut hukum faraid. Rentetan itu, SIS telah menghantar satu surat rasmi kepada Pengerusi Majlis Fatwa Kebangsaan ketika itu iaitu Datuk Dr. Ismail Ibrahim bagi memohon Majlis Fatwa mengkaji semula mengenai kedudukan penama yang telah dinamakan oleh si mati agar harta si mati dalam KWSP, PERKESO serta polisi insurans boleh diwariskan kepada waris yang terdekat iaitu isteri atau suami dan anak-anak (Zainah Anwar 2000).

 Kandungan surat tersebut juga mengandungi pandangan serta cadangan SIS jika ketidakadilan berlaku dalam pembahagian wang KWSP dan PERKESO, maka Mahkamah Syariah boleh menggunakan budi bicara mereka dalam menentukan pembahagian yang paling adil dan lebih sesuai dalam sesuatu kes. SIS berpendapat ini langkah yang paling sesuai daripada mengambil hukum faraid tanpa mengambil kira semangat dan prinsip keadilan yang menjadi asas faraid dan seperti yang dituntut dalam Islam. (Zainah Anwar 2000).

 Justeru, SIS berpendirian hukum faraid ini akan merugikan kaum wanita apabila harta pusaka tersebut bahagian bagi pewaris lelaki lebih besar berbanding pewaris wanita.

**2.1.6 ISU EMANSIPANSI WANITA**

Emansipansi bermaksud perihal tuntutan pembebasan secara sah daripada segi undang-undang atau persamaan hak yang rata di antara lelaki dan wanita (Kamus Dewan 2007). SIS tidak terkecuali dalam mendukung gerakan emansipasi atau pembebasan wanita dan feminisme untuk mewujudkan persamaan di antara lelaki dan perempuan (*gender equality*). Buktinya, SIS pada tahun 2006, dua orang hakim wanita telah dilantik di Mahkamah Tinggi Syariah selain tujuh orang hakim wanita di Mahkamah Rendah Syariah.. Menurut SIS, pelantikan wanita sebagai hakim di Mahkamah Tinggi Syariah selaras dengan prinsip kesamarataan gender seperti yang disebut dalam al-Quran surah at-Taubah ayat 71, yang menyatakan bahawa lelaki dan wanita merupakan *awliyya* yang bermaksud pelindung atau panjaga selain memetik pandangan ahli fiqah at-Tabari dan Ibn Hazm yang menyatakan bahawa asal wanita itu mempunyai kelayakan bagi menjadi hakim dalam semua jenis kes tanpa sebarang pengecualian (Sisters in Islam 2016).

 Dalam isu imam solat yang bercampur jemaah lelaki dan perempuan digemparkan oleh salah seorang ahli SIS iaitu Amina Wadud di New York, SIS telah mengatakan perkara itu tidak bercanggah dengan al-Quran. *“Yang nyata, tiada ayat Al-Quran yang melarang perempuan menjadi imam solat yang jamaahnya terdiri dari lelaki dan perempuan. Kesemua ulama klasik dan ulama masa kini secara majoritinya bersetuju tentang perkara ini”.* SIS menambah lagi bahawa sejarah imam perempuan bagi jemaah lelaki pernah wujud. Oleh itu, tidak salah bagi seorang wanita itu menjadi imam kepada jemaah lelaki. *“Apa yang pasti, konsep imam perempuan bagi Jemaah lelaki dan perempuan ini memang telah wujud dalam sejarah Islam dan bukannya tercetus hasil apa yang dihebohkan sebagai pengaruh gerakan feminis Barat”* (Sisters in Islam 2005).

 Dengan alasan agar hak dan kedudukan kaum wanita tidak tertindas pada masa kini, SIS terus teguh dalam memperjuangkan emansipansi wanita ini bagi memastikan kesamarataan gender itu berlaku walaupun jelas ada diantaranya bertentangan dengan syariat Islam itu sendiri.

**2.1.7 ISU PENOLAKAN NEGARA ISLAM**

Dalam soal mendirikan sebuah negara yang berkonsepkan Negara Islam, SIS dilihat berpegang kepada idea reformasi agamanya iaitu menolak segala aliran dan peraturan Islam Tradisionalisme. Justeru, SIS menolak konsep Negara Islam iaitu dalam dalam rupa Islam Syraiah atau Islam Politik yang dipromosikan oleh gerakan-gerakan Politik Islam atau daripada aliran Islam Revivalis. Hujah yang dibawa oleh SIS dalam menolak konsep Negara Islam ini dapat dilihat apabila SIS terus konsisten dengan menyokong pandangan-pandangan para pendukung dan aktivis Islam Liberal. SIS turut mengangkat idea relativisme agama dalam menjustifikasikan kepentingan reformasi agama seperti yang dilakukan oleh Jemaah Islam Liberal (JIL) daripada kelopok Islam Liberal di Indonesia. SIS turut berhujah bahawa Syariah Klasik ialah produk kemanusiaan yang tidak lagi relevan untuk diamalkan pada masa kini dan undang-undang Syariah Klasik itu bukanlah satu-satunya sentiasa benar untuk diamalkan (Noraini Othman 2005).

Bagi SIS lagi, pembinaan Negara Islam perlu berdasarkan pembinaan sebuah ‘masyarakat Islam’ dalam sebuah negara bangsa moden yang bersifat neutral dan progresif. Masyarakat Islam yang dimaksudkan SIS ialah sebuah masyarakat sivil yang hidup dalam sebuah negara bangsa yang mengamalkan demokrasi moden serta mempertahankan Hak Asasi Manusia (HAM) sejagat serta hidup secara toleransi dan harmoni dengan menjunjung nilai-nilai pluralisme. Perkara ini dapat dilihat dalam artikel SIS di laman webnya. *“Some have argued that weaknesses in the implementation of religious and municipal laws should not be a basis for repealing the laws themselves. However, the use of coercion to regulate behaviour is neither effective nor enlightened, no matter how well-meaning or well-implemented”*. Tambah SIS lagi, melalui usaha yang terbuka dan kolektif pada rakyat Malaysia dapat memupuk nilai-nilai murni yang dituntut. *“The review and revision process must represent the broad spectrum of communities within a democratic, multi-racial, multi-religious, and pluralist Malaysia”*. (Sisters in Islam 2010).

SIS turut mengatakan perkara yang membimbangkan mereka ialah konsep negara Islam yang ingin didirikan memberi kelebihan kepada golongan agamawan daripada aliran Tradisionalis untuk mempengaruhi aspek agama dan politik dalam masyarakat dan negara. Perkara ini dapat dilihat dalam kenyataan SIS di laman web Women’s Aid Organisation (WAO) yang bertajuk ‘Kenyataan Bersama: Kerajaan Tidak Berhak Mengawasi Akhlak’ bertarikh 25 Mac 2000. SIS mengatakan, *“Kami bimbang apabila agama menjadi sebahagian besar daripada agenda politik negara, ianya akan menambah kecenderungan kerajaan untuk mengawasi kehidupan peribadi rakyatnya. Berdasarkan kepelbagaian bangsa dan agama masyarakat Malaysia, apa saja tindakan untuk mengawal nurani, kepercayaan dan kehidupan peribadi seseorang bukan sahaja membawa implikasi yang serius terhadap rakyat dan masyarakat tetapi juga terhadap hubungan Antara pelbagai kaum”* (Noraini Othman, 2005).

 Konkulusinya, SIS telah menolak terdirinya sebuah negara Islam kerana SIS berpandangan undang-undang Islam hanya akan mengongkong orang Islam itu sendiri serta tidak demokratik untuk diamalkan. Pendirian SIS yang sangat mendokong hak asasi manusia sejagat telah mendorong SIS untuk menolak segala sistem dan undang-undang Syariah di Malaysia selain mendokong penuh aliran pluralisme.

**2.1.8 ISU PENENTANGAN POLIGAMI**

Pada 11 Disember 1996, SIS telah mengeluarkan satu Memorandum Reformasi Undang-Undang Keluarga Islam mengenai isu poligami yang mana mengatakan bahawa “*poligami adalalah institusi zaman silam yang terpaksa diterima pada waktu itu dan dalam keadaan masa kini ianya patut diketepikan untuk memberi laluan kepada institusi monogamy. Poligami tidak mungkin akan mencapai matlamat kerana keadilan yang dijadikan syarat tidak mungkin dipenuhi oleh suami*”. SIS turut memberikan dalil *‘…kamu tidak akan dapat berlaku adil walaupun kamu bersungguh-sungguh untuk berbuat demikian’*. SIS menyatakan terdapat juga ulama yang berpandangan bahawa poligami sepatutnya diharamkan kerana tidak lagi sesuai diamalkan dalam konteks dunia hari ini (Sisters in Islam, 2011).

 Dalam satu Memorandum Perbandingan Draf Rang Undang-Undang Keluarga Islam yang telah digubal oleh SIS pada 24 Januari 1998 dengan Akta Undang-Undang Keluarga Islam 1984, SIS telah memberikan pandangan mereka berkaitan amalan poligami ini. SIS berpendapat bahawa poligami akan mendatangkan mudarat dan ketidakadilan kepada pihak isteri jika dilihat kepada prinsip hukum Islam dengan mengatakan poligami sebenarnya tidak dibenarkan dalam al-Quran kerana al-Quran begitu menekankan keadilan bagi wanita dan kanak-kanak berdasarkan kepada surah an-Nisa ayat 3 dan 129 (Sisters in Islam 2008).

 Kenyataan akhbar SIS yang bertarikh 8 Januari 2002 bertajuk ‘Kontroversi Mengenai Poligami’ telah menyebut berkenaan persoalan yang wajar dipertimbangkan dalam masyarakat kita pada hari ini bukanlah untuk poligami patut dibenarkan semula bagi mereka yang bukan Islam tetapi perkara yang perlu dipertimbangkan sama ada poligami patut terus dibenarkan di bawah Undang-Undang Keluarga Islam. SIS telah mengaitkan hal ini dengan surah yang sama iaitu surah an-Nisa ayat 3, “*jika kamu khuatir tidak akan berlaku adil, maka berkhawinlah satu sahaja*”. Dalam ayat ini, SIS telah menekankan supaya masyarakat Islam yang memimpin negara ini perlu memimpin masyarakat lain yang bukan Islam dalam perjuangan menentang poligami dan penyalahgunaannya (Sisters in Islam 2002).

 Bagi SIS, poligami dibenarkan hanya pada peperangan Uhud yang telah mengakibatkan ramai kaum lelaki tentera Islam telah terkorban mati syahid. Oleh itu, mereka telah meninggalkan ramai balu serta anak-anak mereka yang telah menjadi yatim serta kesukaran hidup bagi keluarga pejuang ini yang waktu itu pencari rezeki ialah kaum lelaki. Namun, SIS mengatakan pada waktu yang sedemikian juga al-Quran telah menetapkan had poligami seramai 4 orang sahaja serta telah menyatakan bahawa “jika kamu khuatir tidak akan berlaku adil, maka berkhawinlah satu sahaja” (Sisters in Islam 2003).

 SIS telah menyelewengkan beberapa potong ayat al-Quran tentang poligami untuk menolak amalan poligami bagi masyarakat Islam. Alasan yang mereka gunakan ialah amat mustahil bagi lelaki untuk berlaku adil dan menyebabkan ketidakadilan kepada isteri.

**2.1.9 ISU KEDUDUKAN ANAK TIDAK SAH TARAF**

Pada 25 Julai 2017, Mahkamah Rayuan Kuala Lumpur telah memutuskan untuk anak tidak sah taraf boleh dibinkan kepada nama bapa biologi mereka telah menimbulkan polemic dalam kalangan masyarakat terutamanya umat Islam. Hal ini disebabkan keputusan Mahkamah Rayuan dilihat bercanggah dengan keputusan Majlis Fatwa Kebangsaan yang telah memutuskan untuk anak tidak sah taraf, sama ada diikuti dengan perkhawinan ibu bapanya ataupun tidak hendaklah mereka dibinkan atau dibintikan dengan nama Abdullah yang membawa maksud hamba Allah. Mufti Kelantan, Datuk Shukri Mohamad mengulas apabila anak tidak sah taraf dibin atau dibintikan pada bapanya perkara ini akan menimbulkan kekeliruan dan pelbagai masalah seperti ketika mahu berkahwin dan pengagihan harta pusaka. *“Hal ini disebabkan bapa berkenaan tidak boleh menjadi wali kepada anak tidak sah taraf dan jika ia berlaku, perkahwinan itu tidak sah. Jika berlaku kematian pula, bapa atau anak itu tidak layak menerima harta pusaka dan jika diberikan juga, ia dikira merampas hak orang lain. Saya menghormati keputusan mahkamah, namun keputusan Majlis Fatwa Kebangsaan dibuat berdasarkan pandangan Mazhab Shafie,"* (Farah Marshita danAbdul Patah dan Ahmad Suhael Adnan, 2017).

Tetapi berlainan pula reaksi Sisters in Islam apabila mereka dilihat memuji keputusan tersebut dan menulis artikel rasmi di laman web mereka yang bertajuk ‘*Sisters in Islam Welcomes The Decision of The Court Of Appeal*’. Dalam artikel rasmi ini, SIS amat bersetuju memutuskan bahawa seorang anak yang dilahirkan di luar nikah boleh mengambil nama bapanya dan memuji Mahkamah Rayuan kerana mengasihi dan menegakkan kepentingan anak tersebut. SIS turut menyatakan bahawa amalan mendaftarkan nama keluarga anak-anak Muslim sebagai ‘binti / bin Abdullah’ apabila mereka dilahirkan kurang dari 6 bulan dari tarikh perkahwinan ibu bapa membawa kepada kesan yang serius dan tidak adil terhadap anak-anak. Bagi SIS amalan ini akan menyebabkan emosi anak tidak sah taraf akan terganggu serta hak mereka akan terabai (Sisters in Islam, 2017).

Sisters in Islam turut menyelitkan ayat al-Quran, Surah al-Ahzab ayat 5 untuk menguatkan hujah mereka.

**Maksudnya:** Panggilah mereka (anak-anak angkat itu) dengan (memakai) nama bapak-bapak mereka; itulah yang lebih adil pada sisi Allah, dan jika kamu tidak mengetahui bapak-bapak mereka, maka (panggilah mereka sebagai) saudara-saudaramu seagama dan maula-maulamu. Dan tidak ada dosa atasmu terhadap apa yang kamu khilaf padanya, tetapi (yang ada dosanya) apa yang disengaja oleh hatimu. Dan adalah Allah Maha Pengampun lagi Maha Penyayang.

 Walaupun ayat ini merujuk kepada anak angkat, tetapi SIS tetap menyatakan ayat ini boleh digunakan terhadap anak luar nikah. *“The decision by the Court of Appeal is within the pillars of Maqasid Syariah which is Daruriyyah (Necessity) which relates to the protection of life (nafs). The Quran in Surah al-Ahzab 33:5 states ‘Call them by (the names of) their fathers: that is more just in the eyes of God’. While this is understood to refer to adopted children, it is not impossible to extend the spirit of the verse to recognise the biological fathers of children conceived or born out of wedlock”* (Sisters in Islam, 2017).

 Kesimpulannya di sini, hikmah untuk dibin atau dibintikan kepada Abdullah anak yang tidak sah taraf merupakan satu peringatan Allah untuk menghindarkan diri daripada perbuatan zina. Sebaliknya SIS melihat tindakan untuk dibin atau dibintikan Abdullah anak tidak sah tiraf ini merupakan satu penghinaan dan kejian terhadap mereka.

**2.2 KESIMPULAN**

Oleh yang demikian, dapat dilihat di sini bahawa SIS teguh dalam peganggan mereka berkenaan fahaman hak kebebasan kepada manusia harus dibenarkan walaupun perbuatan tersebut dilihat melanggar fitrah mahupun syariat yang ditetapkan oleh Islam itu sendiri. Secara kesimpulannya, apa yang dibawa oleh SIS dilihat boleh membawa kepada ancaman akidah terhadap umat Islam jika fahaman mahupun ideologi ini tidak dibanteras dengan segera serta proaktif agar ideologi sesat ini tidak lagi bernanah dalam kalangan masyarakat.

**RUJUKAN**

1. Nor Hayati Kaprawi. 2012. ***Projek Dialog: Isu Murtad: Apa Kata Islam Agama, Islam Ideologi, Islam Politik.*** http://www.sistersinislam.org.my/print.php?news.1127. Tarikh akses 9 Jun 2107.

2. Farok Musa. 2011. ***Feminism, Equality and the Qur’an.*** http://www.sistersinislam .org.my/comment.php?comment.news.896. Tarikh akses 18 Julai 2017.

3. Sisters in islam. 17 Oktober 2016. ***Memahami Pindaan Akta 355 dan Impaknya Kepada Rakyat Malaysia.*** http://www.sistersinislam.org.my/news.php?item.1443.121 Tarikh akses 9 Jun 2017.

4. Sisters in Islam. 27 Februari 2006. ***Press Statement: The Donning Of Tudung: Personal Choice To Be Respected.*** http://www.sistersinislam.org.my/comment.php?comment.news.794. Tarikh akses 9 Jun 2107.

5. Sisters in Islam. 27 July 2017. ***Sisters In Islam Welcomes The Decision Of The Court Of Appeal.*** http://www.sistersinislam.org.my/comment.php?comment.news.1492. Tarikh akses 20 September 2017.

6. Ratna Osman. 2011. ***Hudud law discriminatory.*** http://www.sistersinislam. org.my/news.php?item.908.121. Tarikh akses 9 Jun 2107.

7. Sisters in Islam. 7 April 2015. ***Kenyataan Media Berkenaan Usul Rang Undang-Undang Peribadi untuk Meminda Akta Mahkamah Syariah 1965*** http://www.sistersinislam.org.my/news.php?item.1346.121. Tarikh akses 9 Jun 2107.

8. Lisa J. Ariffin. 23 Julai 2013. ***Procedure for legislating fatwas questioned.*** Petaling Jaya. //www.freemalaysiatoday.com/category/nation/2013/07/23/procedure-for-legislating-fatwas-questioned/. Tarikh akses 9 Jun 2107.

9. Sisters in Islam. 21 January 2010. ***PREE STATEMENT, Don't Enforce Dress Code on Women Undergrads.*** (http://www.sistersinislam.org.my/news.php?item.312.120)Tarikh akses 17 Julai 2017.

10. Baterah Alias & Che Zarina Sa‟ari. 2006. ***Islam Dan Emansipansi Wanita.*** Kuala Lumpur: Penerbit Universiti Malaya.

11. Sisters in Islam. 28 Jun 2016. ***Pelantikan Hakim Wanita Ke Arah Mahkamah Syariah Lebih Adil Gender*** http://www.sistersinislam.org.my/comment.php?comment.news.1437 Tarikh akses 17 Julai 2017.

12. Sisters in islam. 2005. ***Benarkah Islam Melarang Perempuan Menjadi*** *Imam* ***Bagi Jamaah yang Terdiri Dari Lelaki dan Perempuan?*** http://www.sistersinislam .org.my/comment.php?comment.news.276 Tarikh akses 17 Julai 2017.

13. Sisters in Islam. 8 August 1997. ***Memorandum on the Provisions in the Syariah Criminal Offences Act and Fundamental Liberties.*** http://www.sistersinislam. org.my/comment.php?comment.news.499 Tarikh akses 17 Julai 2017.

14. Zainah Anwar. 4 Ogos 2013. ***The Star - Sharing The Nation - Only in Malaysia: where we have gone wrong with fatwa***. http://www.sistersinislam.org. my/comment.php?comment.news.1224 Tarikh akses 17 Julai 2017.

15. Mazlan Ibrahim et.al. 2013. ***Pengajian Islam di IPT Malaysia Dalam Menangani Islam Liberal.*** Jurnal Hadhari 5 (1). Universiti Kebangsaan Malaysia (UKM).

16. Zainah Anwar. 2006. ***Contemporary Islam, Dynamic not Static: When Silence is Not Golden, Muslim Women Speak Out.*** Publish by Routledge Taylor and Francis Group. New York. United State.

17. Sisters in islam. 9 November 2011. ***Introduction of Freedom of Religion.*** http://www.sistersinislam.org.my/news.php?cat.40 Tarikh akses 17 Julai 2017.

18. Sisters in Islam. 2008. ***Memorandum Perbandingan Draf Rang Undang-Undang Keluarga Islam 1998 dengan Akta Undang-Undang Keluarga Islam 1984.*** http://www.sistersinislam.org.my/BM/memorandum/RUU%20Jan02.htm. Tarikh akses 17 Julai 2017.

19. Sisters in Islam. 2002. ***Kenyataan Akhbar: Kontroversi mengenai poligami, SIS Forum Malaysia.*** http://sistersinislam.org.my/BM/kenyataan%20akhbar/08012002.htm. Tarikh akses 17 Julai 2017.

20. Sisters in Islam. 2003. ***Kenyataan Akhbar: Kempen Monogami, SIS Forum Malaysia.*** http://www.sistersinislam.org.my/BM/kenyataan%akhbar/16032003.htm Tarikh akses 17 Julai 2017.

21. Farah Marshita dan Abdul Patah dan Ahmad Suhael Adnan. 28 Julai 2017. ***Keputusan benarkan bin bapa anak luar nikah langgar syarak.*** Berita Harian Online. https://www.bharian.com.my/berita/kes/2017/07/306491/keputusan-benarkan-bin-bapa-anak-luar-nikah-langgar-syarak. Tarikh Akses 20 September 2017.

22. Sisters in Islam. 27 July 2017. ***Sisters In Islam Welcomes The Decision Of The Court Of Appeal.*** http://www.sistersinislam.org.my/comment.php?comment.news.1492. Tarikh Akses 20 September 2017.